Model

PROIECT DIDACTIC

**Propunător**: prof…………………

Data…………………

Durata 50 minute

**Şcoala………………………**

# **Disciplina**: Educaţie muzicală

**Clasa**: a VII – a A

**Nivelul clasei**: bun (intonativ mediu şi intelectual bun)

**Unitatea de învăţare:** Timbrul

**Detaliere de conţinut:** Formaţii instrumentale.

**Tipul lecţiei**: Mixtă (consolidarea cunoştinţelor cu exerciţii de recunoaştere a formaţiilor instrumentale şi prezentarea rezultatelor proiectului de grup despre formaţiile de muzică folk, pop, rock şi jazz)

**Competenţe generale vizate:**

2. Dezvoltarea capacităţii de receptare a muzicii si formarea unei culturi muzicale.

4. Cultivarea sensibilităţii, a imaginaţiei şi a creativităţii muzicale.

**Competenţe specifice:**

2.1. audierea diferitelor lucrări muzicale, identificând tipul şi genul de muzică;

2.3. sesizarea specificului diferitelor tipuri de muzică;

4.2. sesizarea aportului elementelor de limbaj în planul expresivităţii muzicale;

4.4. descoperirea unor anumite formule de acompaniament ritmic sau instrumental;

**Obiective operaţionale**: *-* să identifice după audiţie cel puţin trei formaţii instrumentale diferite;

- să interpreteze o melodie cu acompaniament instrumental - percuţie;

- să recunoască după auz cel puţin trei instrumente;

- să asocieze instrumentele recunoscute cu formaţiile instrumentale din care fac parte;

**Metode folosite**: Proiectul de cercetare în grup, audiţia, vizionare, comparaţia, analiza, sinteza.

**Mijloace didactice**:

- computer, CD player, videoproiector, sistem audio;

- imprimări audio şi video.

**Forme de organizare:** pe grupe, frontal şi individual;

Desfăşurarea lecţiei:

|  |  |  |  |  |  |  |
| --- | --- | --- | --- | --- | --- | --- |
| **Evenimentele lecţiei** | **Prelucrarea conţinutului instructiv educativ** | | **Resurse** | | **Evaluare** | **Buget de timp** |
| **Activitatea profesorului** | **Activitatea elevului** | **Materiale** | **Procedurale** |
| **Moment organizatoric** | Prezentarea invitaţilor  * prezenţa |  |  |  |  | 2 min. |
| **Captarea atenţiei** | - după prezentarea invitaţilor, profesorul împarte elevilor, care sunt aşezaţi pe grupe, instrumente de percuţie şi îi provoacă la un exerciţiu ritmic astfel:   * un elev propune o formulă ritmică de început; * pe rând celelalte instrumente se vor integra cu formule noi la formula de bază propusă. * Jocul continuă cu schimbarea instrumentelor între copii. | - Elevii folosesc instrumentele la momentul indicat de profesor şi continuă până când întreaga secţiune ritmică realizată devine stabilă, apoi schimbă instrumentele între ei. | Tobă  Bongos  Tamburină  Shaker  Djeme | joc | Profesorul apreciază verbal reuşita elevilor | 10 min. |
| **Prezentarea proiectelor** | - după ce jocul a luat sfârşit profesorul solicită grupelor de elevi să înceapă prezentările proiectelor:   * Formaţia de muzică jazz * Formaţia de muzică folk * Formaţia de muzică rock * Formaţia de muzică pop | - elevii, desemnează în fiecare grupă un reprezentant care să prezinte proiectul grupei;  - după fiecare prezentare elevii pot pune întrebări lămuritoare grupei care a pregătit proiectul, dacă este cazul. | Computer;  video-proiector;  sistem audio | Prezentarea proiectului | Profesorul face aprecieri verbale asupra modului de prezentare | 15 min. |
| **Retenţie şi transfer** | Transferul cunoştinţelor se face antrenând copiii într-un concurs pe grupe, cu fişă de lucru pentru fiecare grup, fişă care conţine cerinţe referitoare la:   * Recunoaşterea formaţiei instrumentale după auz; * Recunoaşterea instrumentului şi integrarea lui în formaţiile din a căror componenţă face parte; * Probă legată de potrivirea instrumentelor cu muzica interpretată;   După ca au fost evaluate fişele de lucru, profesorul conduce exerciţiile de omogenizare vocală şi solicită copii să interpreteze melodia *Banana Boat* cu acompaniament de instrumente de percuţie. | | exemple muzicale în format audio  instrumente de percuţie | Cântarea în colectiv cu acompania-ment instrumental | - proba practică  Profesorul face aprecieri asupra reuşitei copiilor. | 23 min. |